Zonia Bowen

Zonia Margarita Bowen (23 a viz Ebrel 1926 en Ormesby St. Margaret - 18 a viz Meurzh 2024) a oa un emsaverez hag ur skrivagnerez eus Kembre.

Ganet e voe Zonia North e Norfolk ha desavet e Yorkshire. Saoz e oa he orin eta. Goude studioù e skol-veur Bangor e chomas da vevañ e Kembre ma timezas da C'heraint Bowen, hag a voe arc'hdrouiz Kembre diwezhatoc'h.

E 1967 e voe e-touez ar maouezed a savas ar strollad kembraek Merched y Wawr, gant un nebeud maouezed a zivizas kuitaat an aozadur Women's Institute. Pal ar strollad nevez a oa heñvel ouzh hini ar W.I. : reiñ lusk d'ar vuhez war ar maez ha lakaat ar maouezed da gemer ur perzh oberiant e buhez ar gevredigezh ; met savet e oa bet Merched y Wawr evit gallout ober ar bodadegoù e kembraeg, tra ma poueze ar W.I. evit ma vije graet gant ar saozneg Crefydd, y Gymraeg a Zonia Bowen, Cymru Fyw, BBC, 4 C'hwevrer 2015.
Goude dek vloaz e penn Merched y Wawr e roas he dilez, abalamour ma kave dezhi e ranke ar strollad-se chom neptu a-grenn war an dachenn relijiel.

Deskiñ brezhoneg a reas Zonia Bowen ivez ha treiñ skridoù brezhonek e kembraegEvel Alan a'r tri brenin (Alanig an Tri Roue, gant Roparz Hemon, 1984.. Ganti ivez e voe savet Llydaweg i'r Cymro, al levr kembraek kentañ da zeskiñ brezhoneg.

Levrioù
 Llydaweg i'r Cymro, Y Bala, Gwasg y Sir, 1977
 Yec'hed Mat / Iechyd Da, Gwasg y Lolfa, 1980
 Alan a'r tri brenin, Llyfrau'r Faner, 1984
 Dy bobl di fydd fy mhobl i, eñvorennoù Zonia Bowen, Gwasg y Lolfa, 2015  Good Reads
 Geraint & Zonia Bowen, Hanes Gorsedd y Beirdd, Cyhoeddiadau Barddas, 1991

Notennoù

Rummad:Ganedigezhioù 1926
Rummad:Merc'hed Kembre
Rummad:Skrivagnerezed kembraek